Այսինքն՝ ինչպես եք գնահատում Կարեն Կարապետյանի գործելաոճը հարցին անցյալ տարի նոյեմբերին դրական եւ ավելի դրական է պատասխանել հարցվածների 85.1 տոկոսը, այս անգամ՝ 57.3 տոկոսը: Այս ամենն այնքան պրիմիտիվ է, այնքան անհետաքրքիր, որ նույնիսկ հոդված գրելու արժանի իրադարձություն չէ: Եվ չէր էլ դառնա հոդվածի առարկա, եթե Հայաստանի քաղաքական կյանքում քաղաքական ինչ-որ բան կատարվեր: Բայց քանի որ իշխող Հանրապետական կուսակցությունն իր անփոխարինելի եւ քաղաքական մտքի գիգանտ առաջնորդի ղեկավարությամբ մանր ինտրիգներով եւ նման կարգի մեքենայություններով է զբաղեցնում երկրի քաղաքական օրակարգը, ստիպված ենք դեմքի ամենայն թթված արտահայտությամբ գրել հետեւյալ տողերը: